<classify> Naibu Waziri wa Habari, Vijana, Utamaduni na Michezo Juma Nkamia amesema timu ya wanamichezo walemavu pamoja na vikundi vya michezo mingine vimekuwa vikikabiliwa na changamoto wakati wa maandalizi kutokana na uwezo mdogo wa fedha.Pia ni kweli kwamba timu za wanamichezo wenye ulemavu zimekuwa zikifanya vizuri katika mashindano mbalimbali ya kitaifa na kimataifa, alisema Nkamia.Alisema licha ya changamoto hizo, wizara imeendelea kufanya jitihada za kukabiliana nazo.Alizitaja kuwa ni kusaidia kupata fursa za mafunzo kwa Watanzania ili wawe makocha, viongozi na waamuzi bora wa michezo ya watu wenye ulemavu.Kusaidia upatikanaji wa fursa za miradi ya maendeleo ambayo husaidia rasilimali zitakazopunguza changamoto na mahitaji ya watu wenye mahitaji maalumu wanazokutana nazo katika michezo ya kitaifa na kimataifa, aliongeza Nkamia.Pia alisema kuwashirikisha katika program mbalimbali za maendeleo ya michezo ambazo zinajenga uwezo wa Watanzania katika kujiendesha kimichezo katika ngazi zote za kitaifa na kimataifa.Aidha, kulipia gharama za usafiri na mahitaji mengine ya msingi ya timu hizo zinaposhiriki kwenye Michezo ya Afrika, Jumuiya ya Madola na ile ya Olimpiki.Nkamia alikuwa akijibu swali la Mbunge wa Viti Maalumu, Margaret Nkanga CCM, aliyehoji serikali ina mikakati gani ya kuwawezesha wanamichezo walemavu hasa Michezo ya Paraolimpiki kuondokana na changamoto nyingi zinazoikabili wakati wa maandalizi.Akijibu swali la nyongeza la Mbunge wa Viti Maalumu, Dk Christine Ishengoma CCM aliyeuliza swali la msingi la Nkanga, Nkamia alisema serikal husaidia timu za Taifa kwa kuzilipia posho, malazi, tiketi na usafiri na itafanya hivyo kwa timu ya Tanzania itakayoshiriki Michezo ya Afrika jijini Brazzaville, Jamhuri ya Congo mwaka huu.  <topic>: MICHEZO 